2019 Nissan Kicks en venta en Norwalk, Lynwood, Bellflower, Compton, Cerritos, Los Angeles, Huntington Park & South Gate, CA 3N1CP5CU9KL515589 - Downey Nissan Espanol.
Stock #: D191664 Superryk bekende dalk in GROOT moeilikheid by Jan Taks
JY LEES NOU Superryk bekende dalk in GROOT moeilikheid by Jan Taks
Terwyl die man talle laat swymel met sy vernuftige balvaardighede op die sokkerveld, gaan sy geldvaardighede hom dalk in die sop laat beland by die Spaanse ontvanger van inkomste.
Die Portugees gebore Cristiano Ronaldo (32) speel al langer as sewe jaar vir die Spaanse sokkerklub Real Madrid.
Hy het in 2009 die sokkerbase van Real Madrid ’n allemintige €94 miljoen uit die sak gejaag toe hulle hom van Manchester United oorkoop. Dit was indertyd die derde hoogste oorkoopprys wat vir ’n speler betaal is.
Maar nou staan hy onder verdenking van belastingontduiking.
Daar word beweer dat hy tussen 2011 en 2014 belastingbydraes van minstens €15 miljoen (meer as R216 miljoen) gesystap het. En die Spaanse owerhede is allesbehalwe gelukkig daaroor.
Ronaldo het glo wel in 2014 probeer om sy belastingsake op datum te bring deur ’n ekstra €5,6 miljoen te betaal, maar Jan Taks glo dat die bykomende €15 miljoen ook betaal moes gewees het.
Kan dit haalbaar wees vir ’n man wat in 2016 ’n salaris van €32 miljoen verdien het?
Daar sal teen einde Junie besluit word of stappe teen die doelskieter van formaat gedoen gaan word.
Sou die Portugese nasionale sokkerkaptein wel van belastingontduiking aangekla word, moet hy dalk sy sokkervaardighede minstens 15 maande met gevangenes deel. As eerste oortreder is sy kans gelukkig skraal dat hy die tronkdeure agter hom sal hoor toeklap.
Carlos Cruzado, president van die vakbond van werknemers verbonde aan Spanje se belastingkantoor, het aangedui dat die ondersoek na Ronaldo se belasting reeds in Desember 2015 begin het.
Volgens hom het Ronaldo die sogenaamde “Beckham-wet” gebruik, waaronder hy net belasting sou betaal vir die jaar van inkomste in Spanje.
Cruzado het ook ’n dwarsklap uitgedeel aan die sokkersterre se belastingraadgewers, wat soms die grense van belastingontduiking oorskry. Hy wil voorts hê dat Ronaldo se adviseurs ook ondersoek moet word.
Luidens berigte in Desember 2016 is Ronaldo dalk nie die enigste sokkerster vir wie ’n rooi kaart wink nie. Verskeie ander spelers en -afrigters vermy glo belasting op kontrakte vir foto-regte deur groot bedrae geld na bankrekenings in die Britse Maagde-eilande te herlei.
Die name van José Mourinho, Manchester United se afrigter, en Mesut Özil, middelveldspeler van Arsenal, het ook opgeduik.
I'm not just one more, I'm "The Special One"..."The only one". José Mourinho pic.twitter.com/GODEbKTQkJ
— Bermudez de Castro?? (@LBermudez10) May 24, 2017
Ronaldo en Mourinho het hierdie bewerings ontken.
Die webtuiste Football Leaks is destyds as die oorsprong van die gerugte beskou. Daar is na bewering twee terabytes se inligting, waaronder oorspronklike kontrakte, deur die groep bekend gemaak.
Daarin word beweer dat Ronaldo aan die einde van 2014 €63,5 (sowat R916,5 miljoen) na die Britse Maagde-eilande oorgeplaas het. Twee Ierse maatskappye sou hom behulpsaam gewees het om die geld te verskuif ’n skrale 11 dae voor Spanje hul belastingwette aangepas het.
Cristiano Ronaldo 'investigated for tax fraud amid claims Real Madrid star owes £13m from image rights' https://t.co/cI5x7x2Yh3 pic.twitter.com/sSnoR8boY8
— Mirror Football (@MirrorFootball) May 25, 2017
Mourinho sou van 2010 tot 2013 glo €12 miljoen (R173 miljoen) na ’n Switserse bankrekening oorplaas.
Dit het verskyn sowat agt maande ná die nou-berugte Panama Papers, wat aan die wêreld uitbasuin het hoe die magtiges en rykes hul geld in sogenaamde belastingtoevlugsoorde verskans.
Hoeveel is Cristiano Ronaldo werd?
Volgens Celebrity Networth is die sexy sokkerspeler €357 miljoen (netto) werd, met ’n bestendige jaarlikse salaris van sowat €35,7 miljoen. Van die veld verdien hy ’n verdere €35,7 miljoen vir advertensies en endossemente.
Wat is ’n belastingtoevlugsoord?
Dit is gewoonlik ’n klein eilandstaat waar die geheimhouding rondom banksake hoogty vier. Daar is gewoonlik ook baie lae, of in gevalle geen, belasting betaalbaar op finansiële transaksies nie.
Die Britse Maagde-eilande, Macao, die Bahamas en Panama is van die bekendste bestemmings vir hierdie soort transaksie.
Bronne: ESPN1, ESPN2, BBC.com, Bleacherreport.com
Meer oor: cristiano ronaldo| spanje| sokker| real madrid| belasting| bekende
Slegte nuus oor Lionel Messi
ONE DIRECTION SE LOUIS TOMLINSON KOOP ENGELSE SOKKERSPAN